LOODUSVÄÄRTUSED  Võrumaa kaitsealadest on värvikamad Haanja kõrgustikule iseloomuliku looduse ja pärandkultuuri kaitseks moodustatud Haanja looduspark ning Karula rahvuspark, kus kaitstakse Kagu-Eesti tüüpilisi metsa- ja järvederohkeid kuppelmaastikke ning kooslusi. Karula rahvuspargis kasvab kõrgemaid taimi ligi 300 liigist. Linde on vaadeldud ligi 140 liigist. Haruldasematest liikidest pesitsevad rahvuspargis  must-toonekurg, siniraag, sookurg, kalakotkas ja väike-konnakotkas. Lisaks on Võrumaal arvukalt väiksemaid kaitsealasid, mis on moodustatud Võrumaa eripäraste maastike kaitseks, nagu näiteks Paganamaa, Kuulmajärve, Luhasoo ja Hino maastikukaitseala.